**Конспект за провеждане на изпит по**

право на европейския съюз

**I. Обща информация**

|  |  |
| --- | --- |
| Специалност | Право |
| Форма на обучение | Задочна |
| Вид на дисциплината | Задължителна |
| Водещ преподавател | Проф. д-р Ирена Илиева |
| Продължителност на учебния курс | Един семестър |
| Аудиторна заетост | Лекции и упражнения |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | Моля, въведете броя на часовете за извънаудиторна заетост от учебния план |

**II. Тематично съдържание на учебния курс**

1. Историческо развитие на обединенията в Европа. Създаване на Европейското обединение за въглища и стомана (ЕОВС), ЕВРАТОМ и Европейската икономическа общност (ЕИО).

2. Етапи на развитие на уредбата в международните договори до наши дни. Създаване на ЕС. Реформата на ЕС с Лисабонския договор.

3. Разширявания на ЕС - значение.

4. Членство в ЕС. Условия, процедура, суспендиране на членството. Оттегляне. .

5. Компетентност (разпределение и видове), правна природа на ЕС.

6. Европейско гражданство.

7. Основни права и свободи в ЕС. Харта на основните права на ЕС.

8. Институционален механизъм на ЕС. Видове институции и органи.

9. Европейският парламент – организация, начин на функциониране и правомощия.

10. Европейският съвет като институция на ЕС.

11. Съветът. КОРЕПЕР.

12. Комисията – състав, процедура по формиране и правомощия.

13. Съдебна система на ЕС. Съдът на Европейския съюз – функции. Сравнение с правната природа на обикновените международни юрисдикции. Състав, организация и процедура на Съда.

14. Правораздавателни, тълкувателни и консултативни правомощия на Съда на ЕС. Общ съд – състав, процедура и компетентност

15. Обща характеристика на нормотворческия процес и на правния ред на ЕС. Взаимоотношение с националното право. Източници на правото на ЕС – видове. Източници на първичното право.

16. Основни принципи на правото на ЕС. Директен ефект, директна приложимост. Върховенство.

17. Източници на производното право на ЕС.

18. Понятие, видове и етапи на икономическа интеграция. Елементи и изграждане на вътрешния пазар.

19. Свобода на движение на стоки. Тарифни и нетарифни пречки за търговията

20. Свобода на предоставяне на услуги. Право на установяване.

21.Свобода на движение на хора. Свобода на движение на капитали.

22. Политика в областта на конкуренцията.

23. Основни принципи на общата селскостопанска политика (ОСП). Реформа на ОСП. Кратка характеристика на общата транспортна политика.

24. Икономически и валутен съюз. Конвергентни критерии. Единна валута.

25. Обща търговска политика. Защитни мерки. Мерки срещу дъмпинг и субсидии.

26. Обща политика по външните отношения и сигурността.

27. Сътрудничество в областта на правосъдието и вътрешните работи. Граничен контрол. Съдебно сътрудничество по наказателни дела. Полицейско сътрудничество.

28. Основни положения от Договора за присъединяване на Р България към ЕС.

**III. Материали за самостоятелна подготовка**

**Учебници и учебни помагала:**

**Договори за ЕС. Съдебна практика, СИБИ,** второ издание, 2009.

**Попова, Жасмин**. Право на Европейския Съюз, 3-то основно преработено и допълнено издание, Сиела, София, 2015.

**Корнезов, Александър**. Преюдициалното запитване до Съда на Европейските общности, София, 2 изд., Сиела 2012.

**Костов, Станислав.** Актовете на Съда на Европейския съюз. Правни последици, Сиби, 2011.

**Илиева, Ирена.** Право на Европейския съюз, Да инвестираме в хората, Сборник обучителни материали, съставителство и редакция проф. д-р Стефка Наумова, ст. н. с. д-р Ирена Илиева, БАН, Институт за правни науки, С., 2009, с. 98 – 131.

**Бончовски, Петър**. Свободно движение на решения (Република България и Европейския съюз), БАН-ИДП, С., 2016.

**50 най-важни решения на Съда на европейските общности**. С коментари на Жан Булюи и Роже-Мишел Шевалие, Институт по международно право, С., 2002.

**Булюи, Жан, Дармон, Марко.** Процесуално право на Европейските общности, Институт по международно право, С., 2002.

**Основни договори на ЕС.** Съставител Орлин Борисов. Превод Велислав Леков. С. 2003 г.

**Учредителните договори на ЕО и ЕС.** Ревизиите от Амстердам и Ница. По-важни протоколи и декларации. Учебно помагало.Превод Атанас Семов. Редактор Юлия Захариева, С., 2004.

**Студии и статии:**

**Илиева, Ирена**. Правата на жените и Европейският съюз. Трудове по международно право, том VІ, Българска асоциация по международно право, С., 2003, с. 335 – 360.

**Илиева, Ирена**. Хартата за основните права на човека в Европейския съюз, сп. Правна мисъл, кн. 1/2001, с. 72 – 80.

**Илиева, Ирена**. Достиженията на Европейското право в областта на правото на убежище и миграцията – политически и правни въпроси, сп. Право без граници, бр. 1 – 2/2004, с. 35 – 62.

**Илиева, Ирена.** Стратегията на ЕС за Дунавския регион и международноправният режим на р. Дунав, Юбилеен сборник от Международната научна конференция „Право, управление и медии през ХХІ век” по случай 20-годишнината на Правно-историческия факултет на ЮЗУ „Н. Рилски”, том І, Благоевград, 2012, с. 341 – 348.

**Бапули, Беданна.** Прилагането на правото на Европейската общност от съдилищата, сп. Правна мисъл, кн. 2/2004, с. 67 – 77.

**Попова, Жасмин.** Съдебната система на Европейския съюз – институционални въпроси, сп. “Правна мисъл”, кн. 2/2006, с. 50 – 65.

**Попова, Жасмин.** Законодателната процедура в Европейския съюз, сп. Правна мисъл, кн. 4/2006, с. 94 – 108.

**Попова, Жасмин.** Договорът от Лисабон: институционални изменения**,** Римско право и европейско право, Сборник статии, Пловдивски университет “П. Хилендарски”, Юридически факултет, Пловдив, 2008, с. 11 – 26.

**Семов, Атанас**. Суверенитетът и Европейският съюз. Трудове по международно право, том VІ, Българска асоциация по международно право, С., 2003, с. 361 – 396.

**Семов, Атанас,** Система на източниците на правото на Европейския съюз, УИ Св. Кл. Охридски, С., 2009.

**Атанасова, Светла.** Пряко действие на нормативните актове на Европейската общност върху практиката на Европейския съд, сп. Правна мисъл, кн. 4/2006, с. 108 –124.

**Трифонова, Силвия**, ЕЦБ –правна рамка, функциониране и провеждане на единната европейска парична политика, сп. “Право без граници”, бр. 1-4/2006, с. 101 – 115.

**Корнезов, Александър**. Съдът на Европейските общности и националните съдилища – критичен поглед към един позабравен конфликт, Научни трудове на Института за правни науки. актуални правни проблеми, том ІІІ (2006), С., 2007, с.71 – 92.

**Семов, Атанас.** Система на източниците на правото на Европейския съюз, УИ Св. Кл. Охридски, С., 2009.

**Семов, Атанас.** Съдът наЕС, Съвременното международно правораздаване, том ІІ, Институт по международно право, Институт по европейско право, С., 2011.

**Попова, Валентина.** Актуални проблеми на европейския граждански процес и Част VІІ на ГПК, Сиела, С., 2011.

**Димитров, Александър.** Международно частно право на ЕС. Основи, Издателство Бон, Благоевград, 2011.

**IV. Изпитване и оценяване**

**1. Текущо оценяване**

Провеждане в рамките на обучението на един колосвиум във форма на писмен тест и/или анализ и коментар на решение по зададен преюдициален въпрос от национална юрисдикция или фактическа обстановка по главното производство.

**2. Условия за допускане до изпит на редовната сесия**

Едно от двете: 1. Миниум 50 % присъствия на семинарните занятия или 2. Изпълнение на задачите от задължителното текущо оценяване

**3. Форма и процедура на изпита**

Писмен изпит в рамките на два астрономически часа по два въпроса от конспекта.

**4. Критерии за оценяване**

Познаване на правния режим и функционирането на институциите и органита, нормотворческия процес, съдебната система и политиките на ЕС. Знания по първичното и вторично право на ЕС, съдебната практика, способност за самостоятелно мислене и критичен анализ.

**5. Особени изисквания**

Не се поставят особени изисквания

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.